Diari Oficial de la Generalitat Valenciana


Sumari del DOGV 4008, del 28-05-2001 (2001/5006)

RESOLUCIÓ de 15 de maig de 2001, del director general de Justícia, per la qual s'aprova el Pla d'Acció Social per a l'any 2001 de la Generalitat Valenciana per al personal de l'administració de Justícia comprés en el Reial Decret 1.950/1996, de 23 d'agost.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4008

Data del DOGV
:   28-05-2001

Secció del DOGV
:   II. AUTORITATS I PERSONAL - E) ALTRES ASSUMPTES

Número del document
:   2001/5006


Data del document
:   15-05-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * ajuda social
    * personal de l'administració de justícia
    * suport econòmic
    * programa d'actuació

RESOLUCIÓ de 15 de maig de 2001, del director general de Justícia, per la qual s'aprova el Pla d'Acció Social per a l'any 2001 de la Generalitat Valenciana per al personal de l'administració de Justícia comprés en el Reial Decret 1.950/1996, de 23 d'agost. [2001/X5006]
  
Havent sigut objecte de negociació per la Mesa Sectorial de Justícia de la Comunitat Valenciana, els criteris, programes i continguts relatius a l'acció social d'enguany per al personal al servei de l'administració de Justícia dels cossos de metges forenses, oficials, auxiliars, agents i secretaris de pau a extingir de l'administració de Justícia.
  
L'art. 11 del Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques atribuïx al director general de Justícia les competències que corresponen a la Generalitat Valenciana en l'àmbit de l'administració de Justícia; per tant, resolc:
  
Primer
  
Aprovar el Pla d'Acció Social de la Generalitat Valenciana per a l'any 2001 dirigit al personal dels cossos de metges forenses, oficials, auxiliars, agents i secretaris de pau a extingir de l'administració de Justícia destinats a la Comunitat Valenciana. El Pla està integrat pels següents programes:
  
- . Programa d'ajuda per fills.
  
- . Programa d'ajuda per a minusvàlids.
  
- . Programa d'ajuda per a estudis de funcionaris.
  
Segon
  
l'import de les ajudes d'acció social en el present any serà de 43.625.467 pessetes que s'abonaran a càrrec de l'aplicació pressupostària 99.34.300.18.66 dels pressupostos de la Generalitat Valenciana per a aquest exercici.
  
Tercer
  
Les bases del Programa d'Acció Social per a l'any 2001 es publicaran en el Diari Oficial de la Generalitat Valenciana i comunicar la seua publicació al Tribunal Superior de Justícia de la Comunitat València, a les audiències provincials de Castelló i Alacant, a tots els deganats, als instituts de Medicina Legal de Castelló, València i Alacant i seus de la Direcció General de Justícia de Castelló, València i Alacant.
  
València, 15 de maig de 2001.- El director general de Justícia: Eloy Velasco Núñez.
  
Pla d'acció social per a funcionaris
  
 de l'administració de Justícia
  
a la Comunitat Autònoma Valenciana per a l'any 2001
  
U. Contingut
  
El Pla d'Acció Social per al personal funcionari dels cossos de metges forenses, oficials, auxiliars, agents i secretaris de pau a extingir de l'administració de Justícia a la Comunitat Valenciana per a l'any 2001, es compon dels següents programes:
  
a) Programa Ajuda per Fills.
  
b) Programa Ajuda Minusvàlids.
  
c) Programa Ajuda Estudis Funcionaris.
  
Dos. Dotació econòmica
  
L'assignació pressupostària per a l'Acció Social per a l'any 2001 és de 41.607.989 PTA.
  
Els programes seran finançats amb les quanties següents:
  
Programa Ajuda Fills: 52.705.795
  
Programa Ajuda Minusvàlids: 2.595.346
  
Programa Ajuda Estudis Funcionaris: 8.162.654
  
Tres. Programa Ajuda per Fills
  
Podran sol·licitar l'ajuda d'aquest Programa els funcionaris que, reunint els requisits establits en el punt sis del present Pla, tinguen al seu càrrec fills que no hagen complit l'edat de 22 anys abans del dia d'acabament del termini de presentació de les sol·licituds. Quan el fill tinga una edat compresa entre 16 i 21 anys, únicament podrà sol·licitar-se l'ajuda si es troba en alguna de les següents situacions en la data d'acabament del termini de presentació de les sol·licituds:
  
1. Estar estudiant en centre oficial o homologat i no percebre ingressos propis per cap concepte.
  
2. Trobar-se inscrit en l'INEM com a demandant d'ocupació.
  
Aquesta ajuda és incompatible amb l'ajuda per a minusvàlids, quan ambdós se sol·liciten pel mateix fill.
  
En el cas que els pares del fill pel qual se sol·licita l'ajuda siguen funcionaris de l'administració de Justícia, només un d'ells podrà sol·licitar la prestació d'aquest Programa, i serà d'aplicació el que establix la base vuit, 2.1.4.
  
Els adjudicataris de l'ajuda d'aquest Programa percebran la següent prestació:
  
- Família nombrosa: 75.000 PTA
  
- Dos fills: 60.000 PTA
  
- Un fill: 40.000 PTA
  
Els adjudicataris amb més de 2 fills que no constituïsquen família nombrosa percebran 60.000 PTA.
  
Quatre. Programa Ajuda per a Minusvàlids
  
Podran sol·licitar l'ajuda d'aquest Programa els funcionaris que, reunint els requisits especificats en el punt sis del present Pla, tinguen al seu càrrec fills, cònjuge o parella amb què conviu, germans, pares o sogres, amb una minusvalidesa física o psíquica igual o superior al 33%, sense límit d'edat i que convisquen amb el sol·licitant.
  
Aquesta ajuda és incompatible amb l'ajuda per fills per al fill minusvàlid.
  
Únicament es concedirà una ajuda per funcionari sol·licitant encara que aquest tinga al seu càrrec més d'un minusvàlid.
  
En el cas que hi haja dos o més funcionaris de l'administració de Justícia amb dret a sol·licitar aquesta ajuda per un mateix minusvàlid, només un d'ells podrà sol·licitar la prestació d'aquest Programa, i serà d'aplicació el que establix la base vuit, 2.2.4.
  
El pressupost destinat a aquest Programa es distribuirà entre tots els sol·licitants amb dret a aquest, i percebrà cadascun d'ells una prestació màxima de 150.000 PTA.
  
Cinc. Programa Ajuda Estudis Funcionaris
  
1. Podran sol·licitar l'ajuda d'aquest Programa els funcionaris que, reunint els requisits especificats en el punt sis del present Pla, hagen realitzat estudis en centres oficials d'ensenyança o reconeguts pel Ministeri d'Educació i Cultura, o cursos homologats en virtut de l'Ordre o Decret Ministerial o autonòmic, durant el curs 2000-2001, i hagen aprovat aquests o, almenys, una assignatura, o obtingut el certificat d'aprofitament en aquells cursos no susceptibles de ser aprovats o suspesos, sempre que els estudis estiguen relacionats amb l'administració de Justícia i amb la promoció administrativa dels funcionaris de l'administració de Justícia, de conformitat amb el que disposen els reglaments orgànics corresponents.
  
No podran sol·licitar aquesta ajuda aquells funcionaris que hagen realitzat estudis o cursos els imports dels quals no sumen en la seua totalitat 5.000 PTA.
  
Dins d'aquesta ajuda no està inclòs el cost de publicacions o materials necessaris per als estudis.
  
Els adjudicataris del Programa Ajuda Estudis Funcionaris percebran una prestació no inferior a 5.000 PTA ni superior a 45.000 PTA, destinada a subvencionar els pagaments efectuats i acreditats per a cursos o estudis del sol·licitant, excepte l'excepció que s'assenyala a continuació.
  
2. Amb anterioritat a la publicació dels llistats provisionals de l'Ajuda Estudis Funcionaris, es reunirà la Comissió Tècnica d'Acció Social per a:
  
2.1 Estudiar les peticions d'aquest programa que incloguen estudis que oferisquen dubtes respecte a la seua relació amb l'administració de Justícia o amb la promoció administrativa del funcionari.
  
2.2 Determinació, si no és esgotada l'assignació pressupostària d'aquest programa, de la destinació que es dóna al romanent.
  
Sis. Requisits dels sol·licitants
  
Els funcionaris dels cossos de metges forenses, oficials, auxiliars, agents i secretaris de pau a extingir de l'administració de Justícia que aspiren a ser beneficiaris d'algun dels programes del Pla d'Acció Social, hauran de reunir els següents requisits:
  
- Ostentar la condició de funcionari, titular o interí, el dia 2 de gener de 2001.
  
- Trobar-se en situació de servei actiu i destinat en els òrgans judicials, fiscalies o instituts de Medicina Legal de la Comunitat Valenciana, en la data d'acabament del termini de presentació de sol·licituds. Les funcionàries en situació d'excedència per atenció de fills es consideraran en servei actiu per a ajuda a fills i ajuda a minusvàlids.
  
- Reunir els requisits exigits per a sol·licitar l'ajuda de cada programa.
  
- No sol·licitar durant l'any 2001 ajudes d'Acció Social fora de l'àmbit de la Comunitat Valenciana.
  
- No haver incorregut en falsedat en algunes de les dades manifestades en sol·licitar l'Ajuda d'Acció Social del Pla de la Generalitat Valenciana de l'any 2000.
  
Set. Sol·licituds
  
El personal que, reunint els requisits exigits, desitge ser beneficiari d'alguna ajuda, haurà de sol·licitar-ho d'acord amb les prescripcions següents:
  
1. Totes les ajudes hauran de sol·licitar-se per mitjà d'una única instància ajustada al model I que s'acompanya com a annex i el sol·licitant haurà de reomplir íntegrament totes les caselles d'aquesta.
  
2. El termini de presentació d'instàncies serà de 20 dies naturals a partir de l'endemà a la publicació d'aquestes bases en el Diari Oficial de la Generalitat Valenciana.
  
3. Les sol·licituds es presentaran a les seus de la Direcció General de Justícia a:
  
València: c/ Historiador Chabàs, núm. 2
  
Alacant: av. Maisonave, núm. 9-5é D
  
Castelló de la Plana: Plaça Borrull, s/n
  
També es podran presentar en qualsevol oficina PROP de la Comunitat Valenciana.
  
Podran així mateix remetre's per correu o presentar-se en qualsevol dels llocs previstos en l'article 38.4 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú.
  
Les que es presenten a través de les oficines de correus hauran de ser certificades i per a la seua admissió, haurà de figurar en la instància el segell de certificat de l'oficina de correus.
  
4. No s'admetrà cap sol·licitud que no es presente en el termini, en la forma i ajustada al model que s'establix en la convocatòria.
  
A efectes de termini es tindrà en compte la data del registre d'entrada o del certificat de l'oficina de correus, que figure en la instància.
  
5. La informació es facilitarà a través del telèfon de València 963 98 68 66 i 963 98 69 00.
  
Vuit. Documentació
  
Les sol·licituds hauran d'anar acompanyades de la següent documentació:
  
1. Acreditació dels requisits generals dels sol·licitants i dels elements a baremar.
  
1.1 Fotocòpia compulsada del llibre de família per a justificar el matrimoni o l'existència dels fills que s'al·leguen per a configurar el barem.
  
1.2 Certificat de convivència o del padró municipal expedit l'any 2001, per a justificar que els subjectes assimilats conviuen amb el sol·licitant.
  
1.3 Fotocòpia compulsada completa de la declaració de l'impost sobre la renda de les persones físiques del peticionari, i del seu cònjuge o parella convivent de fet, de l'any 1999.
  
Els sol·licitants casats o parelles convivents de fet, excepte els que hagen presentat declaració conjunta, aportaran necessàriament la fotocòpia compulsada completa de la declaració de la renda del seu cònjuge o parella convivent encara que, en la data de presentació de la declaració, no estigueren casats o no haguera començat la unió de fet.
  
1.4 En el cas que el sol·licitant o el seu cònjuge o parella convivent estiguen exempts de l'obligació de presentar la declaració del IRPF, haurà d'aportar-se certificat emés per la Delegació d'Hisenda en què es reflectisquen els ingressos de la unitat familiar corresponents a l'exercici de l'any 1999 i l'exempció de l'obligació.
  
2. Acreditació dels requisits dels diferents programes
  
2.1 Programa Ajuda per Fills:
  
2.1.1 Fotocòpia compulsada del llibre de família si no es presenta amb la documentació del punt 1 de la present base.
  
2.1.2 Fotocòpia compulsada del carnet de família nombrosa.
  
2.1.3 Quan el fill per al qual se sol·licita l'ajuda tinga una edat compresa entre 16 i 21 anys en la data d'acabament del termini de presentació de sol·licituds s'aportarà, segons la seua situació, la següent documentació:
  
a) Si està estudiant en centre oficial o homologat, fotocòpia compulsada del document de pagament de l'import de la matrícula.
  
b) Si està estudiant en centre privat o no està realitzant estudis, fotocòpia compulsada del document acreditatiu de trobar-se inscrit en l'INEM com a demandant d'ocupació.
  
En aquests dos casos, declaració jurada del funcionari sol·licitant, que el fill amb una edat compresa entre 16 i 21 anys per al qual se sol·licita l'ajuda, no percep ingressos propis per cap concepte.
  
2.1.4 Quan els pares del fill per al qual se sol·licita l'ajuda siguen funcionaris de l'administració de Justícia es distingirà:
  
a) Quan un dels pares preste els seus serveis com a funcionari de l'administració de Justícia fora de l'àmbit de la Comunitat Valenciana o pertanya a un cos no transferit, el sol·licitant presentarà declaració jurada d'aquell de no haver sol·licitat aquesta ajuda en el present any.
  
b) Quan els pares, destinats a la Comunitat Valenciana, no estiguen units per vincle matrimonial o situació de fet assimilada, el sol·licitant aportarà declaració jurada de l'altre pare que ell no ha sol·licitat aquesta ajuda.
  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base 7.2.
  
2.2 Programa Ajuda Minusvàlids
  
2.2.1 Fotocòpia compulsada del llibre de família que acredite el parentiu del sol·licitant amb el minusvàlid per al qual se sol·licita l'ajuda.
  
Quan el minusvàlid per al qual se sol·licita l'ajuda siga sogre/a del sol·licitant, haurà de presentar-se fotocòpia compulsada del llibre de família que acredite que el minusvàlid és pare o mare del cònjuge del sol·licitant.
  
2.2.2 Certificat de condició de minusvàlid expedit pel Centre de Diagnòstic i Orientació de la Direcció General de Serveis Socials o organisme semblant d'una altra administració.
  
2.2.3 Certificat de convivència o del padró municipal, expedit l'any 2001, que justifique que el minusvàlid per al qual se sol·licita l'ajuda conviu amb el sol·licitant.
  
2.2.4 Quan hi haja dos o més funcionaris de l'administració de Justícia amb dret a sol·licitar aquesta ajuda per un mateix minusvàlid, i un d'ells preste els seus serveis com a funcionari de l'administració de Justícia fora de l'àmbit de la Comunitat Valenciana o pertanya a un cos no transferit, el sol·licitant haurà de presentar declaració jurada de no haver sol·licitat aquesta ajuda en el present any.
  
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base 7.2
  
2.3 Programa Ajuda Estudis Funcionaris
  
Dins del termini comprés entre els dies 1 al 15 d'octubre de 2001, aquests dos inclosos, els funcionaris que hagueren sol·licitat en el seu moment aquesta ajuda, hauran de presentar junt amb el model II que s'acompanya com a annex la següent documentació:
  
2.3.1 Fotocòpia compulsada del document de pagament de l'import de la matricula, o certificat del centre on s'hagen cursat els estudis, en què es faça constar l'import del curs i la quantitat efectivament abonada pel peticionari.
  
2.3.2 Document o certificat del centre on s'hagen cursat els estudis, acreditatiu d'haver aprovat els exàmens, cursos o estudis per què se sol·licita l'ajuda o, almenys, una assignatura d'aquests.
  
Quan es tracte de cursos no susceptibles de ser aprovats o suspesos, s'aportarà diploma o certificat d'aprofitament.
  
Nou. Barem
  
Les instàncies seran baremades d'acord amb els punts resultants de l'aplicació de la següent fórmula:
  
23.188.221 H (M+N)
  
------------ = X
  
SNRIR de la unitat Familiar
  
\* M és el nombre de membres de la unitat familiar i comprén: el peticionari, el seu cònjuge o parella convivent, i els fills del peticionari menors de 18 anys en la data d'acabament del termini de presentació de sol·licituds.
  
\* N és el nombre de subjectes assimilats dividit per dos. Són subjectes assimilats aquelles persones que sense pertànyer a la unitat familiar, reunisquen els següents requisits:
  
- Figurar en la declaració de la renda de l'any 1999 com a persones que donen dret a practicar deduccions en la quota.
  
- Conviure amb el sol·licitant i acreditar-ho per mitjà d'un certificat de convivència o del padró municipal expedit l'any 2001.
  
\* El Saldo net de rendiment i imputacions de renda (SNRIR) de la Unitat familiar està constituïda per la següent quantitat:
  
a) Sol·licitant casat o en situació de fet assimilada:
  
- Si han realitzat declaració conjunta, el SNRIR de dita declaració.
  
- Si han realitzat declaració individual, la suma dels SNRIR d'ambdós declaracions, encara que en el moment de la presentació d'aquestes fins i tot no s'haguera celebrat el matrimoni o no haguera començat la situació de fet assimilada.
  
b) Sol·licitant fadrí, separat, divorciat o viudo:
  
El SNRIR corresponent a la seua declaració.
  
En el cas que el sol·licitant o el seu cònjuge o parella convivent estiguen exempts de l'obligació de presentar la declaració del IRPF, l'aplicació de la fórmula es durà a terme utilitzant com a dividend la quantitat que figure en el certificat expedit per la Delegació d'Hisenda.
  
Quan el SNRIR del sol·licitant siga inferior a les següents quantitats:
  
- Agent: 1.050.000
  
- Auxiliar: 1.350.000
  
- Oficial: 1.770.000
  
- Metges forenses: 2.600.000
  
- Secretaris de pau a extingir: 1.770.000
  
a) Si les retribucions del sol·licitant no es referixen a tot l'exercici anual, per haver pres possessió del seu càrrec al llarg de l'any, se li aplicarà automàticament la quantitat mínima expressada que li corresponga segons el cos a què pertanya.
  
b) Si les retribucions del sol·licitant es referixen a tot l'exercici anual, haurà d'acreditar-ho en presentar la seua sol·licitud, i se li aplicarà automàticament, si no ho fa, la quantitat mínima expressada que li corresponga, segons el cos a què pertanga.
  
Deu
  
Els requisits i les condicions personals i familiars exigides per a sol·licitar l'ajuda o per a baremar la instància, excepte els ingressos econòmics en què es tindrà en compte el SNRIR de la declaració de la renda de l'any 1999 i aquells altres casos en què expressament es determine, estan referits, en tot cas, al dia d'acabament del termini de presentació d'instàncies (estat civil, nombre de fills, edat d'aquests, subjectes assimilats, etc.).
  
Onze. Tramitació de les sol·licituds
  
Finalitzat el termini de presentació d'instàncies, la Direcció General de Justícia realitzarà els següents tràmits:
  
1. Es desestimaran d'ofici les sol·licituds presentades fora de termini o no ajustades a model.
  
2. Es comprovaran les instàncies admeses, es confeccionaran les llistes provisionals i s'entregarà còpia d'aquestes als sindicats integrants de la Mesa Sectorial de Justícia, i es publicaran en els taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, en els dels instituts de Medicina Legal d'Alacant, Castelló i València, així com de la Direcció General de Justícia de la Generalitat Valenciana a Alacant, Castelló i València.
  
Els peticionaris disposaran d'un termini de deu dies naturals a partir de dita publicació per a fer les reclamacions que estimen oportunes i completar la documentació no presentada.
  
3. Resoltes les reclamacions formulades, les relacions provisionals dels programes d'Ajuda a Fills i Ajuda a Minusvàlids s'elevaran a definitives amb les modificacions pertinents i es publicaran en els mateixos llocs en què van ser publicades les llistes provisionals.
  
4. Transcorregut el termini de presentació de documentació de l'ajuda Estudis Funcionaris, a través del model II, establit en la base vuit, 2.3 (de l'1 al 15 d'octubre de 2001), es confeccionaran les llistes provisionals, i se celebrarà la reunió de la Comissió Tècnica prevista en el punt cinc. Seguidament, s'entregarà còpia d'aquestes als sindicats integrants de la Mesa Sectorial de Justícia, i es publicaran en els taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, dels instituts de Medicina Legal d'Alacant, Castelló i València, així com de la Direcció General de Justícia de la Generalitat Valenciana a Alacant, Castelló i València.
  
Els peticionaris disposaran d'un termini de deu dies naturals a partir de dita publicació per a fer les reclamacions que estimen oportunes i completar la documentació no presentada, referida únicament als documents assenyalats en la base vuit, 2.3.
  
5. Resoltes les reclamacions formulades, les relacions provisionals del Programa Ajuda Estudis Funcionaris s'elevaran a definitives amb les modificacions pertinents i es publicaran en els mateixos llocs en què van ser publicades les llistes provisionals.
  
Dotze